SL Uradni list Evropske unije C 242/2

Poročilo Komisije o obsevanju živil za leto 2007

2009/C 242/02

1. PRAVNA PODLAGA IN OZADJE

Člen 7(3) Direktive 1999/2/ES Evropskega parlamenta in Sveta z dne 22. februarja 1999 o približevanju zakonodaje držav članic o živilih in živilskih sestavinah, obsevanih z ionizirajočim sevanjem (1), določa, da države članice vsako leto predložijo Komisiji:

— rezultate pregledov objektov za obsevanje, zlasti kar zadeva skupine in količine obsevanih živil in živilskih sestavin ter uporabljenih doz, in

— rezultate pregledov v fazi trženja proizvodov in postopke za ugotavljanje obsevanosti z ionizirajočim sevanjem.

Člen 7(4) navedene direktive določa, da Komisija v Uradnem listu Evropskih skupnosti objavi:

— podrobne podatke o odobrenih objektih za obsevanje v državah članicah, pa tudi vse spremembe njihovega statusa,

— poročilo o informacijah, ki jih predložijo nacionalni nadzorni organi.

To poročilo zajema obdobje od 1. januarja 2007 do 31. decembra 2007. Poročilo vsebuje zbir podatkov, ki jih je 25 držav članic predložilo Komisiji.

Informacije o splošnih vidikih obsevanja živil so na voljo na spletišču Generalnega direktorata Evropske komisije za zdravje in potrošnike (2).

1.1 Objekti za obsevanje

V skladu s členom 3(2) Direktive 1999/2/ES se lahko živila in živilske sestavine obsevajo le v odobrenih objektih za obsevanje. Za objekte v EU odobritve izdajajo pristojni organi držav članic. Države članice morajo Komisijo obvestiti o odobrenih objektih za obsevanje (člen 7(1)).

Obsevanje živil in živilskih sestavin se sme izvajati samo z naslednjimi viri:

— žarki gama iz radionuklidov 60Co ali 137Cs,

— rentgenskimi žarki iz naprav, ki delujejo na ravni nominalne energije 5 MeV ali pod njo,

— elektroni iz naprav, ki delujejo na ravni nominalne energije 10 MeV ali pod njo.

Seznam odobrenih objektov za obsevanje v državah članicah je Komisija (3) objavila v Uradnem listu Evropske unije in je na voljo na: http://ec.europa.eu/food/food/biosafety/irradiation/approved_facilities_en.pdf

1.2 Obsevana živila in živilske sestavine

Obsevanje sušenih aromatičnih zelišč, začimb in vrtnih zelišč je v EU odobreno na ravni Skupnosti (Direktiva 1999/3/ES Evropskega parlamenta in Sveta z dne 22. februarja 1999 o izdelavi seznama Skupnosti za živila in živilske sestavine, obsevane z ionizirajočim sevanjem (4)).

Poleg tega je 7 držav članic sporočilo, da ohranjajo nacionalna dovoljenja za nekatera živila in živilske sestavine v skladu s členom 4(4) Direktive 1999/2/ES. Seznam nacionalnih dovoljenj je objavila Komisija (5).

Vsa obsevana živila ali sestavljena živila, ki vsebujejo eno ali več obsevanih živilskih sestavin, se morajo označiti z izrazi „obsevano“ ali „obsevano z ionizirajočim sevanjem“. Kadar gre za proizvode, ki se prodajajo v razsutem stanju, se ti izrazi navedejo skupaj z imenom proizvoda na označbi ali obvestilu na vsebniku, v katerem so proizvodi, ali poleg njega.

Za izvajanje pravilnega označevanja ali odkrivanje proizvodov brez odobritve je Evropski odbor za standardizacijo (CEN) standardiziral več analitskih metod v skladu z nalogami in pooblastili, ki mu jih je podelila Evropska komisija.

2. REZULTATI PREGLEDOV OBJEKTOV ZA OBSEVANJE

Ta oddelek poročila obravnava rezultate pregledov objektov za obsevanje, zlasti kar zadeva skupine in količine obsevanih proizvodov in uporabljenih doz.

Države članice so predložile naslednje podatke o odobrenih objektih in opravljenih pregledih v njih.

2.1 Belgija

Inšpekcijski pregledi, ki so jih izvedli pristojni organi leta 2007, so potrdili skladnost objekta za obsevanje Sterigenics S. A. z zahtevami Direktive 1999/2/ES.

V naslednji razpredelnici so prikazane skupine in količine proizvodov, obsevanih v tem objektu leta 2007.

Skupine proizvodov Obsevana količina (t) Povprečna absorbirana doza (kGy) žabji kraki 1 521 5 meso 445 6–8 perutnina 282 5 ribe in mehkužci 258 3–5 zelišča in začimbe 139 6–9 dehidrirana kri 16 6–9 zelenjava 12 6 škrob 11 3 jajca v prahu 7 3 drugo 108 0–10 Skupaj 2 799

2.2 Bolgarija

Bolgarija ni predložila nobenih podatkov.

2.3 Češka

Inšpekcijski pregledi, ki so jih izvedli pristojni organi leta 2007, so potrdili skladnost objekta za obsevanje Artim Spol S.R.O. z zahtevami Direktive 1999/2/ES.

V naslednji razpredelnici so prikazane skupine in količine proizvodov, obsevanih v tem objektu leta 2007.

Skupine proizvodov Obsevana količina (t) Povprečna absorbirana doza (kGy) sušena aromatična zelišča, začimbe in zelenjavne začimbne mešanice 55 1–10 Skupaj 55

2.4 Nemčija

Med poročevalnim obdobjem so bili v Nemčiji odobreni štirje objekti za obsevanje. Inšpekcijski pregledi, ki so jih izvedli pristojni organi leta 2007, so potrdili skladnost objektov za obsevanje z zahtevami Direktive 1999/2/ES.

V naslednjih razpredelnicah so prikazane skupine in količine proizvodov, obsevanih leta 2007 v posameznem objektu. V Nemčiji so leta 2007 obsevali skupno 331 ton proizvodov v treh objektih za obsevanje.

(a) Gamma Service Produktbestrahlung GmbH, Radeberg

Skupine proizvodov Obsevana količina (t) Povprečna absorbirana doza (kGy) začimbe in zelišča 206 <10 sušena zelenjava 24 <10 Skupaj 230

V tretje države je bilo izvoženih 121 ton obsevanih proizvodov.

(b) BGS/Beta-Gamma Service GmbH & Co. KG, Wiehl

Skupine proizvodov Obsevana količina (t) Povprečna absorbirana doza (kGy) začimbe in zelišča 21 10–13 sušena zelenjava 18 10–32 Skupaj 39

Vsi obsevani proizvodi so bili izvoženi v tretje države.

(c) Isotron Deutschland GmbH, Allershausen

Skupine proizvodov Obsevana količina (t) Povprečna absorbirana doza (kGy) zelenjava 61 5–10 začimbe in zelišča 1 5–10 Skupaj 62

Vsi obsevani proizvodi so bili izvoženi v tretje države.

(d) Beta-Gamma-Service Gmbh & Co. KG, Bruchsal

V tem objektu niso obsevali proizvodov leta 2007.

2.5 Španija

V Španiji sta dva odobrena objekta za obsevanje živil in živilskih sestavin. Inšpekcijski pregledi, ki so jih izvedli pristojni organi leta 2007, so potrdili skladnost objektov za obsevanje z zahtevami Direktive 1999/2/ES.

(a) Ionmed Esterilización, S.A.

V naslednji razpredelnici so prikazane skupine in količine proizvodov, obsevanih v tem objektu leta 2007.

Skupine proizvodov Obsevana količina (t) Povprečna absorbirana doza (kGy) sušena aromatična zelišča, začimbe in zelenjavne začimbne mešanice 216 <10 Skupaj 216

(b) Aragogamma, SA,

V tem objektu niso obsevali proizvodov leta 2007.

2.6 Francija

V Franciji je odobrenih šest objektov za obsevanje živil. Inšpekcijski pregledi, ki so jih izvedli pristojni organi leta 2007, so potrdili skladnost petih objektov za obsevanje z zahtevami Direktive 1999/2/ES. Za en objekt za obsevanje so bile dane pripombe k nadzoru doz sevanja in statusu proizvodu pred obsevanjem in po njem.

V objektu Ionisos SA, Domaine de Corbeville, 91400 Orsay, (referenca 91471 F) niso obsevali živil in živilskih sestavin leta 2007. Ta objekt je zaprt.

V naslednji razpredelnici so prikazane skupine in količine proizvodov, obsevanih v objektih leta 2007.

Skupine proizvodov Obsevana količina (t) Povprečna absorbirana doza (kGy) perutnina 1 239 5 zamrznjeni žabji kraki 687 5 gumiarabikum 131 3 zelišča, začimbe in sušena zelenjava 60 10 kazein 22 6 Skupaj 2 139

2.7 Madžarska

Na Madžarskem je en objekt odobren za obsevanje živil. Uradni inšpekcijski pregled, ki ga je leta 2007 izvedel pristojni organ (madžarski Kmetijski urad), je potrdil skladnost objekta za obsevanje AGROSTER Besugárzó Rt. (Jászberényi út 5, Budimpešta) z zahtevami Direktive 1999/2/ES.

V naslednji razpredelnici so prikazane skupine in količine živil, obsevanih v tem objektu leta 2007.

Skupine proizvodov Obsevana količina (t) Povprečna absorbirana doza (kGy) začimbe, pekoče paprike 5,9 4–6 dehidrirani proizvodi 0,5 3–4 zelišča 14,5 3–6 Skupaj 20,9

2.8 Italija

Inšpekcijski pregled edinega odobrenega objekta za obsevanje v Italiji, Gammarad Italia Spa, je bil ugoden. Leta 2007 v tem objektu za obsevanje niso obsevali živil in živilskih sestavin.

2.9 Nizozemska

Pristojni organi so potrdili skladnost objektov za obsevanje z zahtevami Direktive 1999/2/ES v letu 2007.

Od 1. januarja 2007 do 31. decembra 2007 je Isotron NL obseval skupno 2 323 ton živil in živilskih sestavin v svojih dveh objektih v mestih Ede in Etten-Leur. V naslednjih razpredelnicah so prikazane skupine in količine proizvodov, obsevanih v teh dveh objektih leta 2007.

(a) Isotron NL – objekt za obsevanje v Ede

Skupine proizvodov Obsevana količina (t) Povprečna absorbirana doza (kGy) začimbe/zelišča 753 NP žabji kraki 197 NP perutninsko meso (zamrznjeno) 154 NP dehidrirana zelenjava 88 NP jajčni beljak 70 NP škampi (zamrznjeni) 45 NP vzorci živil 10 NP Skupaj 1 317 (NP: ni predloženih podatkov o tem).

(b) Isotron NL – objekt za obsevanje v Etten-Leur

Skupine proizvodov Obsevana količina (t) Povprečna absorbirana doza (kGy) sušena zelenjava 791 NP žabji kraki 146 NP začimbe/zelišča 48 NP perutninsko meso (zamrznjeno) 21 NP Skupaj 1 006 (NP: ni predloženih podatkov o tem).

2.10 Poljska

Na Poljskem sta dva odobrena objekta za obsevanje. V naslednji razpredelnici so prikazane skupine in količine živil, obsevanih v enem objektu leta 2007.

(a) Inštitut za jedrsko kemijo in tehnologijo, Varšava

Skupine proizvodov Obsevana količina (t) Povprečna absorbirana doza (kGy) suhe začimbe, sušena aromatizirana zelišča, rastlinske začimbe 269 7–10 Skupaj 269

(b) Inštitut za uporabno radiacijsko kemijo, Tehnična univerza v Lodžu

Ni predloženih podatkov o tem objektu za obsevanje.

2.11 Portugalska

Portugalska ni predložila nobenih podatkov.

2.12 Romunija

V Romuniji je samo en odobreni objekt za obsevanje, središče IRASM v Državnem inštitutu za fiziko in jedrski inženiring Horia Hulubei. Vir ionizirajočega sevanja so žarki gama 60Co. Objekt je odobrila nacionalna komisija za jedrske dejavnosti. V objekt IRASM niso obsevali živil in živilskih sestavin leta 2007.

2.13 Združeno kraljestvo

V Združenem kraljestvu je en objekt odobren za obsevanje živil. V tem objektu v skladu z dovoljenjem iz leta 2007 niso obsevali živil.

2.14 Razpredelnica s povzetkom za EU

Naslednja razpredelnica povzema količine živil (v tonah), ki so bila obsevana z ionizirajočim sevanjem v odobrenih objektih za obsevanje v Evropski uniji.

Skupina proizvodov BE CZ DE ES FR HU NL PL Skupaj % kazein 0 0 0 0 22 0 0 0 22 0,27 dehidrirana kri 16 0 0 0 0 0 0 0 16 0,20 jajca v prahu 7 0 0 0 0 0 0 0 7 0,09 jajčni beljak 0 0 0 0 0 0 70 0 70 0,86 ribe in lupinarji 258 0 0 0 0 0 45 0 303 3,72 vzorci živil 0 0 0 0 0 0 10 0 10 0,12 žabji kraki/deli 1 521 0 0 0 687 0 343 0 2 551 31,29 gumiarabikum 0 0 0 0 131 0 0 0 131 1,61 začimbe, zelišča 139 55 228 216 60 21 801 269 1 789 21,94 meso 445 0 0 0 0 0 0 0 445 5,46 perutnina 282 0 0 0 1 239 0 175 0 1 696 20,80 škrob 11 0 0 0 0 0 0 0 11 0,13 zelenjava 12 0 103 0 0 0 879 0 994 12,19 drugo 108 0 0 0 0 1 0 0 109 1,34 Skupaj 2 799 55 331 216 2 139 22 2 323 269 8 154 % na skupaj 34,33 0,67 4,06 2,65 26,23 0,27 28,49 3,30 100,00

3. REZULTATI PREGLEDOV V FAZI TRŽENJA PROIZVODOV IN POSTOPKI ZA UGOTAVLJANJE OBSEVANOSTI Z IONIZIRAJOČIM SEVANJEM

Za rezultate pregledov v fazi trženja proizvodov in postopke za ugotavljanje obsevanosti z ionizirajočim sevanjem so države članice predložile naslednje podatke.

3.1 Avstrija

Skupaj je bilo analiziranih 115 vzorcev. V nobenem od teh vzorcev ni bilo mogoče dokazati obsevanja z ionizirajočim sevanjem.

Analizirana živila Število vzorcev: 115 Uporabljena metoda CEN skladni nejasni neskladni začimbe in zelišča 39 0 0 EN 1788, EN 13751 zeliščni čaji 38 0 0 EN 1788, EN 13751 perutnina 38 0 0 EN 1786 Skupaj 115 0 0 Skupaj v % analiziranih vzorcev 100,00 % 00,00 % 00,00 %

3.2 Belgija

Skupaj je bilo analiziranih 89 vzorcev. En vzorec je bil obsevan.

Analizirana živila Število vzorcev: 89 Uporabljena metoda CEN skladni nejasni neskladni instantni rezanci 21 0 1 EN 1788 (6) raki in mehkužci 15 0 0 zamrznjena zelišča 15 0 0 škampi 15 0 0 sušena zelenjava 11 0 0 sadje 11 0 0 Skupaj 88 0 1 Skupaj v % analiziranih vzorcev 98,88 % 00,00 % 1,12 %

3.3 Bolgarija

Bolgarija ni predložila podatkov o pregledih za obsevanost živil za leto 2007.

3.4 Ciper

Leta 2007 ni bilo analitskih pregledov obsevanosti živil.

3.5 Češka

Skupaj je bilo analiziranih 60 vzorcev. Dva vzorca nista bila skladna (pozitivna na obsevanost in nepravilno označena).

Analizirana živila Število vzorcev: 60 Uporabljena metoda CEN skladni nejasni neskladni sveže sadje 15 0 0 EN 1788/EN 1785 začimbe 12 0 0 EN 1788 prehranska dopolnila 8 0 1 EN 1788 ribe in mehkužci 7 0 0 EN 1785 proizvodi iz zeliščnega čaja 5 0 0 EN 1788 instantni rezanci 3 0 1 EN 1788/EN 1785 perutnina 6 0 0 EN 1785 škampi 2 0 0 EN 1785 Skupaj 58 0 2 Skupaj v % analiziranih vzorcev 96,67 % 00,00 % 3,33 %

3.6 Nemčija

Skupaj je bilo analiziranih 3 744 vzorcev živil, od katerih jih je bilo 77 obsevanih. Dva vzorca sta bila obsevana in sta skladna z zahtevami direktiv EU: en vzorec iz skupine „začimbe in zelišča“ in en vzorec iz skupine „juhe, omake, instantni rezanci“. Preostalih 75 obsevanih vzorcev je neskladnih:

— 21 vzorcev iz skupin, za katere je obsevanje odobreno, ampak niso bili skladno označeni,

— 34 vzorcev iz skupin, za katere obsevanje ni odobreno,

— 20 vzorcev (večinoma rezancev in sušenih juh) je bilo obsevanih, vendar ni bilo mogoče določiti, katere sestavine v teh sestavljenih živilih so bile obsevane, s čimer bi se ugotovilo, ali je obsevanje odobreno.

Skupini živil z najvišjim odstotkom neskladnih vzorcev sta bili prehranska dopolnila (16 %) ter juhe in omake (11 %).

Analizirana živila Število vzorcev: 3744 Uporabljena metoda CEN skladni nejasni neskladni začimbe in zelišča 1 022 0 2 EN 1787, EN 1788, EN 13751 čaji, čaju podobni proizvodi 328 3 0 EN 1787, EN 1788, EN 13751 začimbne mešanice 288 0 2 EN 1787, EN 1788, EN 13751 juhe, omake, instantni rezanci 239 12 17 EN 1787, EN 1788, EN 13751 raki, lupinarji in druge vodne živali, vključno s proizvodi iz njih 180 1 2 EN 1786, EN 1788, EN 13751 (7) sveže sadje 174 0 2 EN 1784, EN 1787, EN 1788, EN 13751 stročnice, lupinasto sadje in oljna semena 162 0 0 EN 1784, EN 1787, EN 1788, EN 13751 sušene gobe ali proizvodi iz gob 149 0 5 EN 1787, EN 1788, EN 13751 prehranska dopolnila 147 4 23 EN 1786, EN 1787, EN 1788, EN 13751 sušeno sadje ali proizvodi iz sadja 134 0 0 EN 1788, EN 13708 (7) ribe in ribiški proizvodi 130 0 0 EN 1786, EN 1788 žita in žitni proizvodi 93 0 0 EN 1787, EN 1788, EN 13751 sušena zelenjava in zelenjavni proizvodi 88 0 0 EN 1787, EN 1788, EN 13751 (7) perutnina 75 0 0 EN 1784, EN 1786, EN 1788 pripravljeni obroki 72 0 1 EN 1786, EN 1788, EN 13751 klobase 67 0 0 EN 1784, EN 1786, EN 1787, EN 1788 sveža zelenjava 52 0 0 EN 1787, EN 1788, EN 13751 sveže gobe 47 0 0 EN 1787, EN 1788, EN 13751 sir z zelišči 46 0 0 EN 1787, EN 1788 krompir, deli rastlin z visoko vsebnostjo škroba 42 0 0 EN 1787, EN 1788, EN 13751 mesni proizvodi (razen klobas) 41 0 0 EN 1784, EN 1786 meso (razen perutnine in divjačine) 15 0 1 EN 1786 sir brez zelišč 12 0 0 (7) zeliščno maslo 10 0 0 EN 1787, EN 1788 kakav 10 0 0 EN 1787 jajca in jajčni proizvodi 9 0 0 EN 1784, EN 1785 mleko in mlečni proizvodi 8 0 0 EN 1787 kava 1 0 0 EN 13751 drugo 28 0 0 EN 1787, EN 1788 Skupaj 3 669 20 55 Skupaj v % analiziranih vzorcev 98,00 % 0,53 % 1,47 %

3.7 Danska

Leta 2007 ni bilo analitskih pregledov obsevanosti živil v fazi trženja.

Vendar morajo danska podjetja sama opravljati preglede za zagotovitev skladnosti s predpisi. Danska veterinarska in živilska uprava je preverila te dejavnosti samospremljanja s pregledom listin.

3.8 Estonija

Leta 2007 ni bilo analitskih pregledov obsevanosti živil.

Leta 2007 v Estoniji ni bilo analitskih pregledov obsevanosti živil v fazi trženja.

3.9 Grčija

Skupaj je bilo analiziranih 92 vzorcev, od katerih nobeden ni bil pozitiven na obsevanost.

Analizirana živila Število vzorcev: 92 Uporabljena metoda CEN skladni nejasni neskladni zelišča in začimbe 81 0 0 EN 13751 (PPSL) kakav 8 0 0 EN 13751 (PPSL) žita 2 0 0 EN 13751 (PPSL) sušene juhe 1 0 0 EN 13751 (PPSL) Skupaj 92 0 0 Skupaj v % analiziranih vzorcev 100,00 % 00,00 % 00,00 %

3.10 Španija

Skupaj je bilo analiziranih 130 vzorcev, od katerih so bili trije pozitivni na obsevanost. Vsi neskladni vzorci so bili žabji kraki.

Analizirana živila Število vzorcev: 130 Uporabljena metoda CEN skladni nejasni neskladni zelišča in začimbe 88 0 0 EN 1787, EN 1788 sušeno sadje 25 0 0 EN 1786, EN 13708 ribe, raki in druge vodne živali 9 0 3 EN 1786 zelenjava 5 0 0 EN 1787, EN 1788 Skupaj 127 0 3 Skupaj v % analiziranih vzorcev 97,70 % 00,00 % 2,30 %

3.11 Finska

Skupaj je bilo analiziranih 94 vzorcev. Pet vzorcev je bilo pozitivnih in neoznačenih.

Noben pozitivni vzorec ni bil primerno označen, EU pa objektov za obsevanje ni odobrila.

Analizirana živila Število vzorcev: 94 Uporabljena metoda CEN skladni nejasni neskladni sušene začimbe in zelišča 73 0 1 EN 1788, EN 13751 prehranska dopolnila 17 0 4 EN 1788, EN 13751 jagodičje 4 0 0 EN 1788 Skupaj 89 0 5 Skupaj v % analiziranih vzorcev 94,68 % 00,00 % 5,32 %

3.12 Francija

Skupaj je bilo analiziranih 117 vzorcev živil, od katerih je bilo šest pozitivnih na obsevanje in nepravilno označenih.

Analizirana živila Število vzorcev: 117 Uporabljena metoda CEN skladni nejasni neskladni sušeno sadje 19 0 0 EN 1788 krompir 12 0 0 EN 1788 dehidrirane juhe in omake 11 0 0 EN 1788 zelenjava 10 0 0 EN 1788 instantni rezanci 9 0 3 EN 1788 lupinasto sadje 9 0 0 EN 1788 lupinarji 7 0 1 EN 1788 kostanj 6 0 0 EN 1788 mehansko izkoščeno perutninsko meso 6 0 0 EN 1788 zamrznjeni žabji kraki 5 0 2 EN 1788 čaj 5 0 0 EN 1788 žitni kosmiči za mlečne proizvode 4 0 0 EN 1788 ingver 4 0 0 EN 1788 sušene ribe 2 0 0 EN 1788 začimbe 2 0 0 EN 1788 Skupaj 111 0 6 Skupaj v % analiziranih vzorcev 94,87 % 00,00 % 5,13 %

3.13 Madžarska

Skupaj je bilo analiziranih 139 vzorcev, od katerih je bil eden pozitiven na obsevanost.

Analizirana živila Število vzorcev: 139 Uporabljena metoda CEN skladni nejasni neskladni začimbe 49 10 0 EN 1788 čaj 43 2 1 (8) prehranska dopolnila 26 8 0 Skupaj 118 20 1 Skupaj v % analiziranih vzorcev 84,89 % 14,39 % 0,72 %

3.14 Irska

Analiza 580 vzorcev živil v letu 2007 je odkrila 21 živil, ki so bila obsevana, ampak niso bila ustrezno označena.

Analizirana živila Število vzorcev: 580 Uporabljena metoda CEN skladni nejasni neskladni zelišča in začimbe 217 0 5 EN 13751 (spremljanje), EN 1788 (potrditev) kave in čaji 115 0 0 rezanci 66 0 4 sadje in zelenjava 42 0 2 omake in juhe 25 0 0 začimbne mešanice in mesne juhe 22 0 2 proizvodi iz volčjih jagod 14 0 4 semena 13 0 0 prehranska dopolnila 12 0 1 žitni in pekovski proizvodi 7 0 1 Razno 26 0 2 Skupaj 559 0 21 Skupaj v % analiziranih vzorcev 96,38 % 00,00 % 3,62 %

3.15 Italija

Analiziranih je bilo 105 vzorcev. Noben od teh vzorcev ni bil obsevan. Izsledki so bili nejasni v 11 primerih.

Analizirana živila Število vzorcev: 105 Uporabljena metoda CEN skladni nejasni neskladni začimbe, aromatična zelišča in rastlinski ekstrakti 79 11 0 EN 13783, EN 1788 čebulasta zelenjava 7 0 0 EN 13783 sušeno sadje 2 0 0 EN 13783 mešano sadje 2 0 0 EN 13783 zeliščne mešanice 2 0 0 EN 13783 lupinasto sadje 2 0 0 EN 13783 Skupaj 94 11 0 Skupaj v % analiziranih vzorcev 89,52 % 10,48 % 0,00 %

3.16 Latvija

Analizirana sta bila dva vzorca; oba vzorca sta skladna z zakonodajo EU.

Analizirana živila Število vzorcev: 2 Uporabljena metoda CEN skladni nejasni neskladni sušena juha za hitro pripravo 1 0 0 EN 1788 zeliščni čaj 1 0 0 Skupaj 2 0 0 Skupaj v % analiziranih vzorcev 100,00 % 0,00 % 0,00 %

3.17 Litva

Analiziranih je bilo 89 vzorcev, vsi vzorci so bili skladni.

Analizirana živila Število vzorcev: 89 Uporabljena metoda CEN skladni nejasni neskladni sušena aromatična zelišča, vzorci čaja, vzorci začimb 89 0 0 EN 13783:2004 Skupaj 89 0 0 Skupaj v % analiziranih vzorcev 100,00 % 00,00 % 00,00 %

3.18 Luksemburg

Skupaj je bilo analiziranih 20 vzorcev prehranskih dopolnil. Šest vzorcev je bilo obsevanih. Izsledki so bili nejasni v šestih primerih.

Analizirana živila Število vzorcev: 20 Uporabljena metoda CEN skladni nejasni neskladni prehranska dopolnila 8 6 6 EN 1788 Skupaj 8 6 6 Skupaj v % analiziranih vzorcev 40,00 % 30,00 % 30,00 %

3.19 Malta

Skupaj je bilo analiziranih 25 vzorcev zelišč in začimb. 21 vzorcev je bilo obsevanih, vendar niso bili označeni kot taki.

Analizirana živila Število vzorcev: 25 Uporabljena metoda CEN skladni nejasni neskladni začimbe in zelišča 4 0 21 EN 13751 Skupaj 4 0 21 Skupaj v % analiziranih vzorcev 16,00 % 0,00 % 84,00 %

3.20 Nizozemska

Leta 2007 je bilo analiziranih 416 vzorcev. 33 vzorcev je bilo obsevanih. Trije obsevani vzorci, prehranska dopolnila, so bili pravilno označeni kot taki.

Analizirana živila Število vzorcev: 416 Uporabljena metoda CEN skladni nejasni neskladni prehranska dopolnila 201 0 29 EN 1788, EN 13751 zelišča in začimbe 185 0 1 EN 1788, EN 13751 Skupaj 386 0 30 Skupaj v % analiziranih vzorcev 92,79 % 00,00 % 7,21 %

3.21 Poljska

Skupaj je bilo analiziranih 150 vzorcev, od katerih je bil eden pozitiven na obsevanost in nepravilno označen.

Analizirana živila Število vzorcev: 150 Uporabljena metoda CEN skladni nejasni neskladni sušena zelišča, začimbe in zelenjavne začimbne mešanice 66 0 0 EN 1786, EN 1787, EN 1788, EN 13751 lupinasto sadje, vključno z zemeljskimi oreški 25 0 0 EN 1786, EN 1787, EN 1788 zelenjava 20 0 1 EN 1786, EN 1787, EN 1788 sadje 19 0 0 EN 1786, EN 1787, EN 1788 ribe in lupinarji 13 0 0 EN 1786, EN 1787, EN 1788 perutnina in perutninski proizvodi, jajca in jajčni proizvodi 7 0 0 EN 1786, EN 1787, EN 1788 Skupaj 149 0 1 Skupaj v % analiziranih vzorcev 99,33 % 00,00 % 0,67 %

3.22 Portugalska

Portugalska ni predložila nobenih podatkov.

3.23 Romunija

Leta 2007 so bili opravljeni pregledi listin (vključno z označevanjem) za živila (sušena aromatična zelišča, začimbe in začimbne mešanice) v 2014 trgovinah na drobno. Nobeno pregledano živilo ni bilo označeno kot obsevano. Leta 2007 ni bilo analitskih pregledov za obsevanost živil.

3.24 Švedska

Skupaj je bilo analiziranih šest vzorcev leta 2007: meso bizonov, belk, žab, krokodilov in dve različni vrsti sira. Pri analizi obsevane hrane je bila uporabljena metoda EN 1784. Noben vzorec ni bil obsevan.

Analizirana živila Število vzorcev: 6 Uporabljena metoda CEN skladni nejasni neskladni meso 4 0 0 EN 1784 sir 2 0 0 EN 1784 Skupaj 6 0 0 Skupaj v % analiziranih vzorcev 100,00 % 00,00 % 00,00 %

3.25 Slovaška

Skupaj je bilo analiziranih 41 vzorcev v letu 2007, od katerih nobeden ni bil pozitiven na obsevanost.

Analizirana živila Število vzorcev: 41 Uporabljena metoda CEN skladni nejasni neskladni zemeljski oreški in drugo lupinasto sadje 25 0 0 EN 1784 sir 12 0 0 EN 1784 meso (piščanec, raca) 3 0 0 EN 1784 makovo seme 1 0 0 EN 1784 Skupaj 41 0 0 Skupaj v % analiziranih vzorcev 100,00 % 00,00 % 00,00 %

3.26 Slovenija

Obsevanje živil z ionizirajočim obsevanjem se je preverjalo pri 20 vzorcih. Noben vzorec ni bil obsevan.

Analizirana živila Število vzorcev: 20 Uporabljena metoda CEN skladni nejasni neskladni začimbe 10 0 0 EN 13751 prehranska dopolnila 10 0 0 EN 1788, EN 13751 Skupaj 20 0 0 Skupaj v % analiziranih vzorcev 100,00 % 00,00 % 00,00 %

3.27 Združeno kraljestvo

Leta 2007 so bili odvzeti vzorci pri 407 proizvodih. Pri vrsti proizvodov so bili ločeno analizirani sestavni deli (npr. rezanci in spremljajoča vrečka z začimbno mešanico) in vsak del je bil obravnavan kot posamezen vzorec. Skupaj je bilo torej analiziranih 429 vzorcev, od katerih je bilo 48 obsevanih. Vzorci, opredeljeni kot „nejasni“, so bili z metodo CEN EN 13751:2002 opredeljeni kot vmesni vzorci, zato niso bili dodatno analizirani; ali pa so bili to vzorci z „niz ko občutljivostjo“, pri katerih delež mineralnih zrn ni bila dovolj za izvedbo natančne analize.

Analizirana živila Število vzorčenih proizvodov: 407 Število analiziranih vzorcev: 429 Uporabljena metoda CEN skladni nejasni neskladni sušena zelišča, začimbe in zelenjavne začimbne mešanice 163 18 6 EN 13751, EN 1778 prehranska dopolnila 83 7 31 EN 13751, EN 1778 rezanci in dehidrirani azijski obroki 30 2 4 EN 13751, EN 1778 sveža in konzervirana (nesušena) zelišča in začimbe 27 0 0 EN 13751, EN 1778 sadje (vključno s svežim in sušenim) 23 0 1 EN 13751, EN 1778 čaji 14 0 3 EN 13751, EN 1778 gobe 7 0 0 EN 13751 ribe in morska hrana (sušeni škampi) 2 0 0 EN 13751 omake (tekoče/zamrznjene) 2 0 0 EN 13751 sušeno meso 1 0 0 EN 13751 med in drugi čebelji proizvodi 1 0 3 EN 13751, EN 1778 zelenjava (sušena čebula) 1 0 0 EN 13751 Skupaj 354 27 48 Skupaj v % analiziranih vzorcev 82,52 % 6,29 % 11,19 %

3.28 Povzetek za EU

Naslednja razpredelnica povzema analizirane vzorce in pridobljene rezultate za celotno EU:

Država članica Skladni vzorci Nejasni Neskladni vzorci Skupaj vzorcev % vseh vzorcev v EU AT 115 0 0 115 1,78 BE 88 0 1 89 1,38 BG NP NP NP NP NP CY NAP NAP NAP NAP NAP CZ 58 0 2 60 0,93 DE 3 669 20 55 3 744 57,93 DK NAP NAP NAP NAP NAP EE NAP NAP NAP NAP NAP EL 92 0 0 92 1,42 ES 127 0 3 130 2,01 FI 89 0 5 94 1,45 FR 111 0 6 117 1,81 HU 118 20 1 139 2,15 IE 559 0 21 580 8,97 IT 94 11 0 105 1,62 LV 2 0 0 2 0,03 LT 89 0 0 89 1,38 LU 8 6 6 20 0,31 MT 4 0 21 25 0,39 NL 383 0 33 416 6,44 PL 149 0 1 150 2,32 PT NP NP NP NP NP RO NAP NAP NAP NAP NAP SE 6 0 0 6 0,09 SK 41 0 0 41 0,63 SI 20 0 0 20 0,31 UK 354 27 48 429 6,64 EU SKUPAJ 6 176 84 203 6 463 V % 95,56 1,30 3,14 NP: država članica ni predložila podatkov. NAP: leta 2007 ni bilo analitskih pregledov.

4. POVZETEK

To poročilo zajema obdobje od 1. januarja 2007 do 31. decembra 2007. Poročilo vsebuje zbir podatkov, ki jih je 25 držav članic predložilo Komisiji.

Na podlagi prejetih podatkov je 22 odobrenih objektov za obsevanje obratovalo v 11 državah članicah v skladu s členom 7(2) Direktive 1999/2/ES. En objekt za obsevanje je bil zaprt. Noben nov objekt za obsevanje ni bil odobren v letu 2007, ampak en objekt za obsevanje je bil dodan na seznam zaradi pristopa Romunije in Bolgarije. Šest objektov za obsevanje ni obsevalo živil in živilskih sestavin v letu 2007; o enem objektu za obsevanje ni predloženih podatkov.

V letu 2007 so bili z ionizirajočim sevanjem obsevani proizvodi v skupni količini 8 154 ton v 16 odobrenih objektih za obsevanje v 8 državah članicah. 89,29 % je bilo obsevano v treh državah članicah: Belgiji (34,33 %), Nizozemski (28,49 %) in Franciji (26,23 %). V obsevanih skupinah imajo tri največje deleže žabji kraki (31,29 %), zelišča in začimbe (21,94 %) ter perutnina (20,80 %).

Za preglede v fazi trženja proizvodov je 25 držav članic od 27 predložilo podatke. Štiri države članice niso opravile analitskih pregledov pri uradnem preverjanju in inšpekcijskih pregledih. Ena od teh držav članic je sporočila, da mora po njeni nacionalni zakonodaji živilski gospodarski subjekt sam opravljati preglede, da zagotovi skladnost s pravili za obsevanje živil.

Skupno je bilo odvzetih 6 463 vzorcev v 21 državah članicah. 6 176 vzorcev (95,56 %) je bilo skladnih z določbami direktiv. 203 vzorci (3,14 %) so bili neskladni. Razlogi za neskladnost so najpogosteje povezani z nepravilnim označevanjem in obsevanjem neodobrenih skupin. 84 vzorcev (1,30 %) je bilo nejasnih. To se je večinoma zgodilo pri mešanicah sestavin, pri katerih je včasih nemogoče določiti, katere sestavine so bile obsevane, in s tem ugotoviti, ali je obsevanje odobreno.

(1) UL L 66, 13.3.1999, str. 16.

(2) http://ec.europa.eu/food/food/biosafety/irradiation/index_en.htm

(3) UL C 187, 7.8.2003, str. 13.

(4) UL L 66, 13.3.1999, str. 24.

(5) UL C 112, 12.5.2006, str. 6.

(6) Termoluminescenca pri EN 1788 se uporablja za odkrivanje obsevanosti.

(7) Za odkrivanje obsevanja se uporabljajo tudi druge metode (npr. elektronska paramagnetna resonanca).

(8) Vzorec čaja, ki je bil pozitiven na obsevanost, je bil označen kot tak, vendar na Madžarskem obsevanje čaja ni odobreno.